Συντεταγμένες: 37°52′00″N 21°21′00″E﻿ / ﻿37.8667°N 21.35°E﻿ / 37.8667; 21.35

Το **Σώστι** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 52 μέτρα

Γενικά στοιχεία - ονομασία
--------------------------

Το Σώστι βρίσκεται δυτικά της τεχνητής λίμνης του Πηνειού σε απόσταση περίπου 3 χλμ. βόρεια της Αμαλιάδας και επί της Επαρχιακής Οδού Αμαλιάδας - Κέντρου. Είναι κτισμένο σε πεδιάδα ανάμεσα στον ποταμό Πηνειό (Β.), την περιοχή της αρχαίας Ήλιδας - Αυγείο (ΒΑ.), Χάβαρι (ΝΑ.) και Ρουπάκι (Δ.-ΝΔ.). Οι κάτοικοι ασχολούνται κυρίως με τη γεωργία (ελιές, σταφίδα, δημητριακά, κηπευτικά κ.α.) και την κτηνοτροφία (εκτροφή προβάτων).

Ο οικισμός ως προς την ορθογραφία του είναι **Σώστη** στην επίσημη αρχική γραφή και προφανώς θηλυκού γένους κώμη. Τα ουδέτερα ήταν μία διαδικασία υποτίμησης των οικισμών μέσω και των διοικητικών μεταβολών. Σε αυτή την γραφή θα πρέπει να αναζητηθεί και η ετυμολογία του ονόματος η οποία φυσικά δεν συνδέεται αναγκαστικά με αποθήκες, αλλά με ανάλογη θρησκευτική έννοια.

Ιστορικά στοιχεία
-----------------

Το όνομα **Σώστι**, προήλθε από τη σωτηρία που προσέφεραν οι εκεί υπάρχουσες αποθήκες σίτου και σταφίδας στα στρατεύματα του Κολοκοτρώνη και στους αγωνιζόμενους Έλληνες κατά την εποχή της Επανάστασης.
Φαίνεται, επομένως ότι το χωριό υπήρχε ήδη από την Τουρκοκρατία. Προς αυτή την κατεύθυνση συνηγορεί και η ύπαρξη του παρεκκλησίου του Αγίου Γεωργίου το οποίο διέθετε υπόγειο τμήμα που πιθανολογείται ότι λειτουργούσε σαν κρυφό σχολειό. Κατά την ανακαίνισή του βρέθηκε επιγραφή με χρονολογία του 1471. Κατά το 1871 κτίσθηκε στην ίδια θέση, ο ναός της Κοίμησης της Θεοτόκου, που εορτάζει στις 15 Αυγούστου.
Στη θέση «Ζέζα», έλαβε χώρα αξιόλογος μάχη μεταξύ Ελλήνων και Τούρκων κατά την Επανάσταση του 1821.Αρχηγοί των Ελλήνων ήταν ο Σισίνης και ο Πανάς.
Με την απελευθέρωση ο Δανιήλ Πανάς άφησε με την διαθήκη του αξιόλογη ακίνητη περιουσία στο χωριό. Με δαπάνη των απογόνων του ανακαινίστηκε και εξωραΐστηκε ο Ναός της Κοιμήσεως της Θεοτόκου.

Το 1902 λειτούργησε για πρώτη φορά Δημοτικό Σχολείο.Το **Σώστι** απέκτησε Διδακτήριο κατά το 1968, αποτελούμενο από δυο λυόμενες αίθουσες σε οικόπεδο 6 στεμμάτων και ήταν δωρεά της Εκκλησίας.

Διοικητικά στοιχεία
-------------------

Ο οικισμός εμφανίζεται από την ίδρυση του Ελληνικού Κράτους σύμφωνα με τα επίσημα στοιχεία:

**Σώστη (Αχαΐας και Ήλιδος)**

20-04-1835. Ο οικισμός προσαρτάται στο δήμο Ήλιδος

ΦΕΚ 136Α - 08/07/1899. Ο οικισμός αποσπάται από το νομό Αχαΐας και Ήλιδος και υπάγεται στο νομό Ηλείας

**Σώστη (Ηλείας)**

ΦΕΚ 136Α - 08/07/1899. Ο οικισμός αποσπάστηκε στο νομό Ηλείας από το νομό Αχαΐας και Ήλιδος

ΦΕΚ 282Α - 04/12/1909. Ο οικισμός αποσπάται από το νομό Ηλείας και υπάγεται στο νομό Αχαΐας και Ήλιδος

**Σώστη (Αχαΐας και Ήλιδος)**

ΦΕΚ 282Α - 04/12/1909. Ο οικισμός αποσπάστηκε στο νομό Αχαΐας και Ήλιδος από το νομό Ηλείας

ΦΕΚ 256Α - 28/08/1912. Ο οικισμός αποσπάται από το δήμο Ήλιδος και προσαρτάται στην κοινότητα Μπουχιώτη

ΦΕΚ 130Α - 12/06/1919. Ο οικισμός αποσπάται από την κοινότητα Μπουχιώτη και ορίζεται έδρα της κοινότητας Σώστη

ΦΕΚ 115Α - 16/04/1930. Ο οικισμός αποσπάται από το νομό Αχαΐας και Ήλιδος και υπάγεται στο νομό Ηλείας

**Σώστη (Ηλείας)**

ΦΕΚ 115Α - 16/04/1930. Ο οικισμός αποσπάστηκε στο νομό Ηλείας από το νομό Αχαΐας και Ήλιδος

16/10/1940. Το όνομα του οικισμού διορθώνεται σε Σώστιον

Σύμφωνα με το Σχέδιο Καλλικράτης αποτελεί την τοπική κοινότητα Σωστίου που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 έχει πληθυσμό 308 κατοίκους.

Η κοινότητα Σωστίου εμφανίζεται με στοιχεία πρώτης αναγνώρισης το Β.Δ. 8-6-1919 ΦΕΚ Α. 130/1919. Προήλθε από την κοινότητα Μπουχιώτη (Αυγείου) του τέως Δήμου Ήλιδας. Προσαρτήθηκαν τα Λαβδαίικα, που αποσπάστηκαν από τον δήμο Αμαλιάδος με Δ. 25-11-1927 ΦΕΚ Α. 311/1927.

Δημογραφική κίνηση πληθυσμού
----------------------------

| Έτος | Πληθυσμός | Αλλαγή |
| --- | --- | --- |
| 1981 | 358 | - |
| 1991 | 350 | -8/2.23% |
| 2001 | 417 | 67/19.14% |

Παραπομπές
----------

1. ↑  *Εγκυκλοπαίδεια Νέα Δομή*. Τεγόπουλος - Μανιατέας. 1996. σελ. 295, τομ. 32.
2. ↑  «Σώστι ΗΛΕΙΑΣ, Δήμος ΉΛΙΔΑΣ | buk.gr». *buk.gr*. Ανακτήθηκε στις 10 Αυγούστου 2020.
3. ↑  «Δήμος Αμαλιάδας > Ο Δήμος > Δημοτικά Διαμερίσματα > Σώστι». *www.amaliada.gr*. Ανακτήθηκε στις 10 Αυγούστου 2020. [*νεκρός σύνδεσμος*]
4. ↑  «Διοικητικές Μεταβολές Οικισμών». *ΕΕΤΑΑ*. Ανακτήθηκε στις 10 Αυγούστου 2020.
5. ↑  «ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10734 (σελ. 260 του pdf)
6. ↑  «Διοικητικές Μεταβολές Δήμων και Κοινοτήτων». *ΕΕΤΑΑ*. Ανακτήθηκε στις 10 Αυγούστου 2020.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Πόλεις, κωμοπόλεις, χωριά και οικισμοί του Δήμου Ήλιδας |
| --- |
|  |
| Δημοτική Ενότητα Αμαλιάδος | 
* Αγία Μαρίνα
* Άγιος Γεώργιος
* Άγιος Δημήτριος
* Άγιος Ηλίας
* Άγιος Ιωάννης
* Αμαλιάδα
* Αμπελόκαμπος
* Ανάληψη
* Αρχαία Ήλιδα
* Αστεραίικα
* Αυγείο
* Γεράκι
* Δανικά
* Δάφνη
* Δαφνιώτισσα
* Δουναίικα
* Καλαθάς
* Κάτω Κερτεζαίικα
* Καλύβια
* Καρδαμάς
* Κασιδιάρης
* Κέντρο
* Κεραμιδιά
* Κολοκυθάς
* Κουρούτας
* Κρυόνερο
* Μαραθέα
* Παλαιολάνθη
* Παλούκι
* Παναγία
* Παραλία
* Πέρα Χαβάρι
* Περιστέρι
* Πετρούλες
* Ροβιάτα
* Ρωμέικα
* Σαβάλια
* Σώστι
* Τσαφλέικα
* Τσιχλέικα
* Χάβαρι
 |
|  |
| Δημοτική Ενότητα Πηνείας | 
* Άγιος Νικόλαος
* Άγναντα
* Αγραπιδοχώρι
* Ακροποταμιά
* Αμπελάκια
* Ανθώνας
* Απιδούλα
* Αυγή
* Βάλμη
* Βελανίδι
* Βουλιαγμένη
* Γαβράκια
* Εφύρα
* Καλό Παιδί
* Κάμπος
* Κοτρώνα
* Λαγανάς
* Λάτας
* Λουκάς
* Μαζαράκι
* Οινόη
* Πιρίο
* Πρινάρι
* Πρόδρομος
* Ροδιά
* Ρουπακιά
* Σιμόπουλο
* Σκλίβα
* Σούλι
* Ωραία
 |
|  |
| 
* Έδρα: Αμαλιάδα
* \* (Οικισμοί με μη μόνιμο πληθυσμό)
 |

 |